Ha nem írod be mint forrás, akkor nehezen bizonyítható, hogy mit láttál személyesen, mit nem...

Hasonló linkjeidet különböző elemekről töröltem már többször linkrohadás miatt. Ezek a véletlenszerű blogok eléggé gyakran tűnnek el, költöznek, pár évvel később már csak 404 a válasz.

Ráadásul ha csak a általános url mezőbe írod, akkor nehéz megállapítani, ha már nem érhető el,  hogy vajon mi lehetett az ott. Fontos infó volt?  Vagy valaki kb megismételte csak a wikipédiát? Keressek helyette egy másik linket ami működik, vagy mindegy? Több működő linkedet átírtam már source:start_date vagy hasonló mezőkbe, hogy egyértelműbb legyen miért van ott.

Fasorok kicsit szubjektívek tényleg. A héten mentem kocsival a Kereszt utcán és figyeltem, onnan látszódott fasornak, de mivel mögötte kb véletlenszerűen folytatódnak a fák, nekem az pl továbbra sem fasor, inkább csak az erdő széle egyenes, de mindegy, elfogadom a te érveidet is.

Levlistán viszonylag kevés forgalom van, szerintem többen vagyunk a Matrix szobában, meg a valós idejűség miatt gyorsabban választ is lehet kapni a kérdésekre.

Illetve még egy, ebben a changesetedben nem, de máshol láttam, hogy szobroknak szoktál címet adni, pl ennek: https://osm.org/node/2936169763 Ez a stolpersteinek importjakor felmerült, hogy azoknak adjunk-e addr: címkéket, mert azok mind egy  épülethez kapcsolódnak, aminek van címe. Végül asszem azért vetettük el, mert az nem az emlékműnek a címe, hanem a háznak így igazából szó szerint értelmezve ennek a szobornak sincs címe, csak a kertnek amiben van, vagy a háznak amihez tartozik. Ha valamiért mindenképp címet akarsz adni egy szobornak, létezik erre a memorial:addr címke, de szerintem az esetek nagy többségében szobrok címzése nem felel meg a helyszíni ellenőrizhetőség feltételének, hacsak nincs a cím ráírva a szoborra.

https://wiki.openstreetmap.org/wiki/Verifiability

Másik címes dolog: ki szoktad tölteni az addr:suburb címkét. Tuti kell ez? Nem része a címnek, postás enélkül is odatalál, Budapesten pedig a városrészek térképezve vannak már mint reláció. Ha valakinek kell ez az adat, le tudja kérdezni: https://overpass-turbo.eu/s/1Vf9

Jelölési példák is ezt írja erről: 

> addr:suburb=* Azon településeknél, ahol a postai címzés ezt használja, vagy ha több ugyanolyan nevű utca létezik az adott településen, akkor megadható, de nem kötelező. 

Ovális kondi park: Foglalkozok majd vele, értem mi a probléma.